system
Răspunde în limba română, în stilul Wikipedia, cat mai corect gramatical.
user
Cum ai descrie Barbu Brezianu?
assistant
Barbu Brezianu () a fost un istoric și critic de artă, scriitor, publicist și traducător român, membru al Uniunii Scriitorilor din România și al Uniunii Artiștilor Plastici (secția critică). Este cunoscut îndeosebi pentru studiile sale de brâncușiologie, fiind cel care a întocmit prima monografie exhaustivă a lucrărilor sculptorului în țară.

Viața
Ca publicist și poet, Barbu Brezianu a debutat în anii treizeci ai secolului trecut. Este autorul volumelor de poezii Nod ars (1930), Poezii (1934), Zăvor fermecat, Jaf în dragoste, a cunoscutei cărți Brâncuși în România (1974, ulterior reeditată în versiune engleză) ș.a. Tudor Arghezi scria despre Barbu Brezianu : „Îmi permit plăcerea să regăsesc întoarsă în literatură pana scriitorului Barbu Brezianu, așteptată de toți cîți i-au cunoscut elasticitatea, nuanțele și gingașele transparențe.” 

Barbu Brezianu a fost un prieten apropiat al unor mari nume din cultura românească precum  Constantin Noica, Mircea Eliade, George Enescu, al cărui oaspete a fost nu o dată în vila acestuia de la Luminiș. Este tatăl publicistului american Andrei Brezianu.

Opera

Poezie
 Nod ars (1930)
 Poezii (1934)
 Zăvor fermecat (1947)
 Desferecare (1998)

Proză
 Școala moralului sau Hristoitia meșterului Anton Pann, eseu
 Jaf în dragoste, proze scurte

Lucrări de istorie a artei
 Karl Storck, monografie (1955)
 Nicolae Grigorescu, monografie (1959)
 Desenul alfabetului viu de N. Tonitza, cu o prefață de Tudor Arghezi (1960)
 Caietele Mihai Eminescu, volume colective (1974-1985)
 Opera lui Constantin Brâncuși în România, monografie (1974), lucrare distinsă cu Premiul "Ion Andreescu" al Academiei Române
 Brâncuși în România, monografie - ediții revăzute și adăugite (1976 și 1998). Ediția din 1998 a apărut și în limbile engleză și franceză.
 Le secret du Baiser de Montparnasse, 1978, Paris (cuprinde revelații importante despre sculptura Sărutul)
 Noguchi, ucenic al lui Brâncuși, 2001 
 Brâncuși în România 2005, monografie, în colaborare cu Ilie Marcu (2005)

Traduceri din literatura universală
Kalevala, țara de viteji (1942), prima versiune românească a epopeii naționale finlandeze, prefațată de Ion Marin Sadoveanu și premiată de Comisia Națională de Cooperare Intelectuală, la recomandarea lui Alexandru Philippide. A fost reeditată în 1974, cu o prefață de Șerban Cioculescu, și în 1999, revizuită, sub titlul Kalevala, cu un cuvânt înainte al scriitorului și diplomatului finlandez Mikko Heikinheimo. Traducerea reușește să păstreze cu fidelitate particularitățile stilistice ale originalului și constituie o lectură fascinantă, deschizătoare de orizonturi culturale inedite pentru cititorul român.
Pisălogii, de Molière, traducere apărută în 1955.
Opere, Vol. IV, de Honoré de Balzac, traducere apărută în 1960.

Premii și distincții

La 24 mai 2006 i s-a conferit titlul de Doctor honoris causa de către Universitatea Națională de Arte din București.

Distincții
 Ordinul național „Steaua României” în grad de Ofițer (1 decembrie 2000) „pentru realizări artistice remarcabile și pentru promovarea culturii, de Ziua Națională a României”

Note

Legături externe
BiblioPhil - Cititor: Cărți ale autorului Brezianu, Barbu
Site-ul Ministerului Culturii și Cultelor: Barbu Brezianu: in memoriam
Site-ul Fundației Anonimul: Barbu Basile Brezianu
Veronica Marinescu: Barbu Brezianu - Doctor Honoris Causa al Universității Naționale de Arte din București , în Curierul Național, Anul 11, nr. 4637, 20 mai 2006
Anca Berlogea: Barbu Brezianu - o scurtă biografie în date, în revista Actualitatea creștină, Anul XIX, Nr.2/2008
 Adio, Domnule Barbu Brezianu!, Silvia Kerim, Formula AS - anul 2008, numărul 804
 Barbu Brezianu... 97!, Silvia Kerim, Formula AS - anul 2006, numărul 710

Interviuri

 Despre Brancusi si despre timpurile de aur ale culturii romane, cu distinsul critic si istoric de arta, Formula AS - anul 2001, numărul 456
 Seniori ai culturii romanesti, Formula AS - anul 2004, numărul 619

Nașteri în 1909
Decese în 2008
Poeți români din secolul al XX-lea
Scriitori români din secolul al XX-lea
Deținuți politici români
Ofițer al Ordinului Steaua României
Deținuți la canalul Dunăre–Marea Negră